Document ID: /roh_data/filtered/fineweb-2-filterrobots_roh.jsonl.gz/68691

Tgi che ha fatg recurs e pervia da tge n’ha Beat Hunger dentant betg pudì dir. Mo uss stoppia l’energia alpina prender posiziun envers quest recurs. La finamira saja da sa cunvegnir; sche quai na gartegia betg stoppia la regenza grischuna decider, ha el ditg.
Nagina surpraisa
Per il mainafatschenta da l’energia alpina Ciril Deplazes n'èsi betg ina surpraisa ch’i ha dà in recurs. Els hajan quintà cun quai.
L’energia alpina vul engrondir l’ovra en Val Giuv e nizegiar l’aua da la Val Mila per la centrala communabla. L’ovra nova producescha 11 milliuns uras kilowatt ad onn. I vegn quintà cun investiziuns da 12 milliuns francs.